Държавен вестник, бр. 53, 2011 г., стр. 13

БРОЙ  53	
Д Ъ Р Ж А В Е Н  В Е С Т Н И К 	
СТР.  13  
„б“, се определят военнослужещи, притежаващи 
военно звание, равно на военното звание, за 
което се извършва изборът.“
3. Досегашната ал. 4 става ал. 5.
§ 22. В чл. 60 се правят следните изменения:
1. Алинея 2 се изменя така:
„(2) Комисиите по ал. 1 проверяват съот­
ветствието на военнослужещите с изискванията 
на длъжностите и избират военнослужещи за 
заемане на вакантните длъжности в обхвата на 
съответното военно звание чрез тайно гласуване. 
Комисиите разглеждат и класират и кандидати­
те, които притежават разрешение за достъп до 
класифицирана информация с нива, по-ниски 
от изискуемите за заемане на длъжността, но 
са в процедура за издаване на съответното 
разрешение. За избран се счита кандидатът, 
получил повече от половината гласове.“
2. Алинея 4 се отменя.
§ 23. В чл. 61 се създава ал. 3:
„(3) Командирът (началникът) на военното 
формирование или ръководителят на съответна­
та структура по ал. 2 запознава военнослужещия 
с извлечението от протокола срещу подпис.“
§ 24. В чл. 62 се създава ал. 4:
„(4) Командирът (началникът) на военното 
формирование или ръководителят на съответна­
та структура по ал. 3 запознава военнослужещия 
с извлечението от протокола срещу подпис.“
§ 25. Създава се чл. 63а:
„Чл. 63а. Офицерите и офицерските кан­
дидати се преназначават на длъжност и се 
повишават във военно звание в случаите по 
чл. 32, т. 4, буква „б“ въз основа на решение 
на комисиите за кариерно развитие по реда на 
чл. 53 – 56 и чл. 58 – 61.“
§ 26. В чл. 64 се правят следните допълнения:
1. В ал. 2 след думите „изпраща рапорта“ 
се добавя „и документите на военнослужещия“.
2. Създава се ал. 3:
„(3) Решение за преназначаване на длъжност 
на военнослужещите по ал. 1 се взема от ко­
мандира (началника) на военното формирование 
или от ръководителя на съответната структура, 
в която е вакантната длъжност.“ 
§ 27. Създават се чл. 64а – 64д:
„Чл. 64а. (1) Академичните длъжности във 
военните академии и висшите военни училища 
се заемат при условия, определени в Закона за 
развитието на академичния състав в Република 
България и в правилника за прилагането му, а 
от военнослужещите – и ако: 
1. отговарят на изискването за военно звание 
по Класификатора на длъжностите на военно­
служещите в Министерството на отбраната, 
структурите на пряко подчинение на министъра 
на отбраната и Българската армия по чл. 24 
от Закона за отбраната и въоръжените сили 
на Република България;
2. притежават сертификат за владеене на ан­
глийски или френски език по СТАНАГ 6001 – за 
длъжностите по чл. 28, ал. 8.
(2) Академичните длъжности по ал. 1 се 
заемат от военнослужещите по ред, определен 
със заповед на министъра на отбраната, при 
спазване на изискванията на Закона за раз­
витието на академичния състав в Република 
България, Закона за отбраната и въоръжените 
сили на Република България и на Правилника 
за прилагане на Закона за развитието на ака­
демичния състав в Република България.
(3) На академична длъжност „асистент“ се 
назначават:
1. военнослужещите – със заповед на ми­
нистъра на отбраната или на оправомощени 
от него длъжностни лица, по предложение на 
академичния съвет след провеждане на интервю 
и класиране на кандидатите; 
2. цивилните служители – на срочен трудов 
договор със срок до четири години, сключен с 
началника на военната академия или висшето 
военно училище, по предложение на академич­
ния съвет по реда на Правилника за прилагане 
на Закона за развитието на академичния състав 
в Република България след провеждане на ин­
тервю и класиране на кандидатите.
(4) Военнослужещите по ал. 3, т. 1, които 
не придобият образователна и научна степен 
„доктор“ в срок от шест години, се освобож­
дават от длъжност „асистент“ със заповед на 
министъра на отбраната по предложение на 
началника на военната академия или висшето 
военно училище. 
(5) При непридобиване на образователна и 
научна степен „доктор“ в сроковете, определе­
ни в Правилника за прилагане на Закона за 
развитието на академичния състав в Република 
България, нов срочен трудов договор с цивил­
ните служители по ал. 3, т. 2 не се сключва.
Чл. 64б. Преминаването на военнослужещи 
и цивилни служители от академична длъж­
ност на същата или на съответна академична 
длъжност в друга военна академия или висше 
военно училище може да се извършва и без 
конкурс и избор по решение на приемащата 
военна академия или висше военно училище 
при условия и по ред, определени в правил­
ниците на военните академии или висшите 
военни училища.
Чл. 64в. На длъжност „инструктор“ във во­
енните академии и висшите военни училища 
по предложение на началниците на военните 
академии и висшите военни училища въз ос­
нова на решение на академичния съвет след 
провеждане на интервю и класиране на кан­
дидатите се назначават със заповед на минис­
търа на отбраната или на оправомощени от 
него длъжностни лица военнослужещи, които 
притежават:
1. военно звание „капитан“/„капитан-лей­
тенант“ или по-високо; 
2. образователно-квалификационна степен 
„бакалавър“ или по-висока;